《竹里复过山斋叠韵》
清代·邵陵

槿篱欹侧豆棚斜，认得空山独树家。半亩湿云分竹色，一庭深树养苔花。

就凉几席新丸药，过雨轩窗午焙茶。准拟与君同结隐，三间老屋把茅遮。

作者简介：（1643—1707）江南常熟人，字湘南，号青门，又号雪虬、孩叟。布衣。为人豪放不羁，耽诗嗜酒，长身修髯。游食依人，终以贫死。诗多眼前景、口头语。有《青门诗集》。